કુતિયાણા તાલુકા માટે પીવાના પાણી અને સીંચાઇના પાણી માટે જીવાદોરી ગણાતી ભાદર નદી ૧૯૮૬ પછી પ્રથમ વખત આ વર્ષે અડધું ચોમાસુ પુરુ થવા આવ્યું છતાં કોરી રહી જતાં પસવારીના ગ્રામજનો ચિંતિત બની ગયા હતા અને જ્યાં લોકો પૂર ન આવે તેવી પ્રાર્થના કરતાં હોય છે તેનાથી ઉલ્ટું ભાદરમાં પૂર આવે તેવી પ્રાર્થના સાથે પસવારી ગામની ૧૦૮ મહિલાઓએ ગામના રામ મંદિરેથી માથા પર બેડાં લઇ ૧.૫ કી. મી. ની પદયાત્રા કરી, ભાદરના કિનારે શિવજીના મંદિરે જળાભિષેક કર્યો હતો.